སློབ་ཡོན་བྱ་དགའི་དམིགས་ཡུལ།གྲངས་འཛིན་འབྱུང་ཁུངས་ནི་དེང་རབས་འཚོ་བ་དང་ཆེད་ལས་ཁྱབ་ཁོངས་ནང་གལ་འགངས་ཇེ་ཆེར་འགྲོ་བཞིན་ཡོད་པ་དང་།གྲངས་འཛིན་འབྱུང་ཁུངས་བསྐྲུན་རྒྱུ་དེ་ཐེབས་རྩ་ཚོགས་པའི་ད་ཡོད་ལས་དོན་གྱི་གཙོ་གནད་ཅིག་ཆགས་ཡོད།སློབ་ཡོན་བྱ་དགའ་འདི་སྦྱིན་པའི་དམིགས་ཡུལ་ནི་ཆ་རྐྱེན་འཛོམས་བའི་མཐོང་ཚོར་སྒྱུ་རྩལ་༼གློག་བརྙན་དང་།པར་ལེན།བརྙན་ལེན།རི་མོ་སོགས་ཚུད་༽མི་སྣས་དུས་ཡུན་ལོ་གཅིག་གི་མཐོ་རིམ་སྦྱོང་བརྡར་ལེགས་འགྲུབ་བྱ་ཆེད་སློབ་ཡོན་རོགས་རམ་བྱ་རྒྱུ་དེ་ཡིན།སློབ་ཡོན་བྱ་དགའ་འདི་འཐོབ་པའི་ཆ་རྐྱེན་ནི།སློབ་ཡོན་བྱ་དགའ་ཐོབ་མཁན་གྱིས་སྦྱོང་བརྡར་སྐབས་སམ་སྦྱོང་བརྡར་མཇུག་སྒྲིལ་རྗེས་ཀྱི་དུས་ཚོད་ངེས་ཅན་ཞིག་ནང་།ཟབ་སྦྱོང་སྐབས་གང་སྦྱངས་པའི་ཤེས་བྱ་དང་ལག་རྩལ་བེད་སྤྱད་དེ།ཀུན་ཕན་ཐེབས་རྩ་ཚོགས་པའི་གྲངས་འཛིན་འབྱུང་ཁུངས་ལས་གཞི་དང་མཐུན་པའི་གློག་བརྙན་བརྙན་འཕྲིན་གྱི་བརྩམས་ཆོས་ལས་གཞི་ཞིག་བསྒྲུབ་དགོས།